Dende 2003 acabáronse 22 edificios de más de 183 m d'altor, y hai otros 14 en construcción. Ente ellos el yá citáu One World Trade Center, que ha ser el mayor de la ciudá. Esti rascacielos ye parte del complexu d'edificios que ha sustituyir les torres valtaes pol atentáu terrorista del 11 de setiembre de 2001. Un complexu que, amás d'elli, ha incluir otros trés rascacielos: el Two World Trade Center (411 m d'altor), el Three World Trade Center (378 m d'altor) y el Four World Trade Center (297 m). Amás d'ellos, en mayu de 2013 taben construyéndose o en proyeutu 205 high-rises na ciudá de Nueva York.